L 104/24
SK
Úradný vestník Európskej únie
19.4.2023
PRIJALA TOTO NARIADENIE:
Článok 1 Zmeny delegovaného nariadenia (EÚ) 2020/2015 Článok 4 ods.
1 delegovaného nariadenia (EÚ) 2020/2015 sa nahrádza takto: „1.
Výnimka z dôvodu vysokej miery prežitia stanovená v článku 15 ods.
4 písm.
b) nariadenia (EÚ) č. 1380/2013 sa uplatňuje: — v divízii ICES 7d do šiestich námorných míľ od pobrežia, ale mimo určených odchovní, na úlovky soley európskej (Solea solea), ktorá nedosahuje minimálnu ochrannú referenčnú veľkosť, ulovenej použitím vlečných sietí s vodiacimi štítmi (kódy výstroja: OTT, OTB, TBS, TBN, TB, PTB, OT, PT, TX) s veľkosťou ôk koncového rukávca 80 – 99 mm plavidlami: — s maximálnou dĺžkou 10 metrov a maximálnym výkonom motora 221 kW a — loviacimi vo vodách s hĺbkou najviac 30 metrov a s časom vlečenia najviac 90 minút, — v divízii ICES 7e do šiestich námorných míľ od pobrežia, ale mimo určených odchovní, na úlovky soley európskej (Solea solea), ktorá nedosahuje minimálnu ochrannú referenčnú veľkosť, ulovenej použitím vlečných sietí s vodiacimi štítmi (kód výstroja: OTB) s veľkosťou ôk koncového rukávca 80 až 99 mm plavidlami s dĺžkou menej ako 12 metrov.“
Článok 2 Nadobudnutie účinnosti a obdobie uplatňovania Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. januára 2023 do 31. decembra 2023.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. februára 2023
Za Komisiu predsedníčka Ursula VON DER LEYEN